
VENDIM

Nr. 206, datë 25.3.2021
PËR PËRDORIMIN E FONDIT TË RINDËRTIMIT PËR FINANCIMIN E RINDËRTIMIT TË STACIONIT  TË ZJARRFIKËSES DHE TË GODINËS SË BORDIT TË KULLIMIT, BASHKIA KAVAJË, DHE CAKTIMIN  E BASHKISË KAVAJË SI NJËSI ZBATUESE
(ndryshuar me VKM-në nr. 687, datë 6.12.2023; nr. 361, datë 5.6.2024)

                                                                                                                        (i përditësuar)

Në mbështetje të nenit 100 të Kushtetutës, të neneve 13, shkronja “b”, nënndarjet “i” dhe “iii”, 16 e 36, të aktit normativ nr. 9, datë 16.12.2019, të Këshillit Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 7, të ligjit nr. 137/2020, “Për buxhetin e vitit 2021”, të ndryshuar, me propozimin e ministrit të Shtetit për Rindërtimin, Këshilli i Ministrave
VENDOSI:

1. Përdorimin e fondit të rindërtimit, në vlerën 227 211 426 (dyqind e njëzet e shtatë milionë e dyqind e njëmbëdhjetë mijë e katërqind e njëzet e gjashtë) lekë pa TVSH, për financimin e rindërtimit të stacionit të zjarrfikëses dhe godinës së bordit të kullimit, Bashkia Kavajë, sipas detajimit të mëposhtëm:

a) Rindërtimi i stacionit të zjarrfikëses, Bashkia Kavajë, në vlerën  79 301 115 (shtatëdhjetë e nëntë milionë e treqind e një mijë e njëqind e pesëmbëdhjetë) lekë pa TVSH;
b) Rindërtimi i godinës së bordit të kullimit, Bashkia Kavajë, në vlerën  147 910 311 (njëqind e dyzet e shtatë milionë e nëntëqind e dhjetë mijë e treqind e njëmbëdhjetë) lekë pa TVSH.

2. Bashkisë Kavajë, në buxhetin e miratuar për vitin 2021, i transferohet fondi në masën 45 442 285 (dyzet e pesë milionë e katërqind e dyzet e dy mijë e dyqind e tetëdhjetë e pesë) lekë pa TVSH, në formën e transfertës së pakushtëzuar, sipas detajimit të mëposhtëm:
a) Për rindërtimin e stacionit të zjarrfikëses, Bashkia Kavajë, në vlerën 15 860 223 (pesëmbëdhjetë milionë e tetëqind e gjashtëdhjetë mijë e dyqind e njëzet e tre) lekë pa TVSH;

b) Për rindërtimin e godinës së bordit të kullimit, Bashkia Kavajë, në vlerën 29 582 062 (njëzet e nëntë milionë e pesëqind e tetëdhjetë e dy mijë e gjashtëdhjetë e dy) lekë pa TVSH.

2/1. Bashkisë Kavajë, në buxhetin e miratuar për vitin 2023, i transferohet fondi në masën 168 314 290 (njëqind e gjashtëdhjetë e tetë milionë e treqind e katërmbëdhjetë mijë e dyqind e nëntëdhjetë) lekë pa TVSH, në formën e transfertës së pakushtëzuar, sipas detajimit të mëposhtëm:

a) Për rindërtimin e stacionit të zjarrfikëses, Bashkia Kavajë, në vlerën 62 340 125 (gjashtëdhjetë e dy milionë e treqind e dyzet mijë e njëqind e njëzet e pesë) lekë pa TVSH;

b) Për rindërtimin e godinës së bordit të kullimit, Bashkia Kavajë, në vlerën 105 974 165 (njëqind e pesë milionë e nëntëqind e shtatëdhjetë e katër mijë e njëqind e gjashtëdhjetë e pesë) lekë pa TVSH.
2/2 Bashkisë Kavajë, në buxhetin e miratuar për vitin 2024, i transferohet fondi, në masën 12 021 437 (dymbëdhjetë milionë e njëzet e një mijë e katërqind e tridhjetë e shtatë) lekë pa TVSH, në formën e transfertës së pakushtëzuar, i cili përballohet nga shpenzimet buxhetore të fondit të rindërtimit, miratuar për vitin 2024, sipas detajimit të mëposhtëm:

a) Për rindërtimin e stacionit të zjarrfikëses, Bashkia Kavajë, në vlerën 456 768 (katërqind e pesëdhjetë e gjashtë mijë e shtatëqind e gjashtëdhjetë e tetë) lekë pa TVSH;

b) Për rindërtimin e godinës së bordit të kullimit, Bashkia Kavajë, në vlerën 11 564 669 (njëmbëdhjetë milionë e pesëqind e gjashtëdhjetë e katër mijë e gjashtëqind e gjashtëdhjetë e nëntë) lekë pa TVSH.
3. Caktimin e Bashkisë Kavajë si njësi zbatuese për rindërtimin e stacionit të zjarrfikëses dhe godinës së bordit të kullimit.
4. Ngarkohen ministri i Shtetit për Rindërtimin, Ministria e Financave dhe Ekonomisë dhe Bashkia Kavajë për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

Erion Braçe

